tomron87/hebrew-wikipedia-sentences-corpus huggingface dataset:
סֶנְנַצִיאֶצַה אָסוֹצִיאוֹ טוּטמוֹנְדַה (אספרנטו: Sennacieca Asocio Tutmonda, המוכר בקיצור SAT – קרי: אגודת מחוסרי הלאום העולמית) הוא ארגון בין-לאומי לא-ממשלתי, בעל תפיסת עולם שמאלית-סוציאליסטית ואנטי-לאומית, המבקש לקדם את רעיונות תנועת הפועלים באמצעות שפת האספרנטו - כשפה שוויונית ונייטרלית עבור חילופי רעיונות בין עובדים ואנשי שמאל מכל העולם.
הארגון הוציא לאור את המילון המוכר והמקיף ביותר בשפת האספרנטו - ה-Plena Ilustrita Vortaro de Esperanto (PIV - "מילון האספרנטו המאויר השלם").
הארגון הוקם ב-1921 על ידי יוג'ין לנטי (שם העט של יוג'ין אדם) ופעילים נוספים מתנועת העבודה האספרנטית.
הוא הגיע לשיא גודלו בתקופה שבין מלחמות העולם.
הוא הצטמצם משמעותית זמן לא רב לאחר מכן, כשברית המועצות החלה להתנכל לפעילים בפעילות 'קוסמופוליטית' לאחר עליית הסטאליניזם וכן לאחר עליית הנאצים לשלטון בגרמניה והאיסור על תנועת האספרנטו ב-1933. ברית המועצות וגרמניה היו שני המעוזים המשמעותיים ביותר של הארגון.
גם ויכוחים פנימיים בארגון בין כוחות אנרכיסטיים, קומוניסטיים וסוציאל-דמוקרטיים תרמו להתחלשותו.
עם זאת, הארגון מכיל גם כיום חברים פעילים ממגוון תפיסות עולם שמאליות, ואיננו משתייך לזרם ספציפי מביניהן.
בקונגרס המכונן של SAT נקבעו לו המטרות הבאות:
להשתמש בפועל בשפה הבינלאומית אספרנטו לקידום מטרות של המעמד העובדים הגלובלי.
להקל עד כמה שניתן את הקשרים המיטיבים והמכבדים בין החברים ובכך לטפח בהם תחושה חזקה של סולידריות אנושית.
ללמד, להשכיל ולהרחיב את אופקיהם של חבריו כך שיהיו בעלי היכולת והמצוינים מבין המכונים 'אינטרנציונליסטים'.
לשמש מתווך ביחסיהן של ארגונים חסרי לשון משותפת, שמטרותיהן קרובות לאלו של SAT.
לעשות ככל הנית על מנת לסייע ליצירתה של ספרות, מתורגמת ומקורית, המשקפת את רעיונות האגודה.
בהצהרה של הארגון משנת 1928 נקבע כי הארגון, "בהיותו ארגון לא פוליטי, כי אם חינוכי, הסברתי ותרבותי, מטרתו לפתח בקרב חבריו סובלנות והבנה כלפי מערכות פוליטיות או אסכולות פילוסופיות עליהן נשענות מפלגות הפועלים השונות ותנועות האיגודים המקצועיים.
באמצעות בחינת עובדות ורעיונות על ידי דיון חופשי, היא נועדה למנוע מחבריה לפתח דוגמטיזם או להתקבע ברעיונות שספגו בסביבתם הספציפית.
SAT מכוונת באמצעות השימוש בשפה שהומצאה באופן רציונלי לשימוש עולמי, לסייע ליצירת נפשות בעלות חשיבה רציונלית, המסוגלות לבחון היטב, להבין ולשפוט רעיונות, תזות ונטיות, ולכן מסוגלות לבחור לעצמן את הדרך הנראית הישרה ביתור או האפשרית ביותר - לשחרור מעמדי ולהעלאת האנושות לרמה הגבוהה ביותר האפשרית של תרבות והתפתחות".
על אף של-SAT יש מבנה ארגוני המחולק לאזורים, החברות בארגון היא ישירה ואיננה משויכת לאזור מסוים.
מבנה קבלת ההחלטות הרשמי של הארגון מחייב תיקוף החלטות הוועדה הנבחרת שלו באמצעות משאלים בקרב כלל החברים, אולם החלטות רבות של הוועדה הנבחרת אינן מוגשות בפועל למשאל כללי.
הארגון מנוהל ברמה השוטפת על ידי ועד מנהל בן 8 חברים.
SAT מפרסמת מדי חודש את הירחון 'סננציאולו' (Sennaciulo - חסר הלאום) וכן מגזין שנתי לענייני תרבות סננציאצה רֶבוּאוֹ (Sennacieca Revuo).
לצד זאת היא מוציאה גם ספרים, חלקם בעלי אופי חינוכי, דוגמת מילון PIV.
זאת, לצד ספרות פוליטית מגוונת באספרנטו.
מדי שנה עורך הארגון קונגרס בינלאומי, המתקיים בנפרד מקונגרס האספרנטו העולמי.
September (בעברית: ספטמבר) הוא שיר שנכתב על ידי הזמר-יוצר מוריס וייט, ביחד עם אל מקיי ואלי ויליס והוקלט לראשונה על ידי הלהקה ארת', וינד אנד פייר ונכלל באלבום הלהיטים שלה, The Best of Earth, Wind & Fire, Vol.
שני עשורים לאחר מכן, הקליטה הלהקה השיר מחדש עבור אלבומה The Ultimate Collection, שיצא על ידי חברת התקליטים קולומביה רקורדס.
הגרסה נקראה בשם "September '99" וזכתה להצלחה בצרפת, כאשר הגיעה למקום ה-29 במצעד הרשמי של המדינה.
זמר הגוספל האמריקאי קירק פרנקלין, הקליט את "September" עבור אלבומו Interpretations: Celebrating the Music of Earth, Wind & Fire, משנת 2007. הקומיקאי דמי אדג'ויגבה העלה את עצמו ביוטיוב רוקד לצלילי השיר, והדבר הפך לתופעת אינטרנט.
בשנת 2018 הקליטה הזמרת-יוצרת האמריקאית טיילור סוויפט את השיר מחדש, תוך שספגה שבחים ביקורתיים חיוביים ומעורבים רבים על כך.
"September" נכתב בסולם של לה מז'ור עם קצב של 126 פעימות בדקה בזמן משותף.
השירה משתרעת בין A2 ל-E5.
את השיר כתבו מוריס וייט, אל מקיי ואלי ויליס במשך חודש, והוא הוקלט במהלך ספטמבר 1978. בהתחלה, ויליס הסתייג מהליריקה "ba-dee-ya", אך וייט ענה בתגובה "למי לעזאזל אכפת?".
השיר נכלל באלבום האוסף הראשון של הלהקה The Best of Earth, Wind & Fire, Vol.
1, במטרה לנסות ולעזור לו להצליח מבחינה מסחרית.
במהלך השנים דיבר מוריס וייט, הכותב הראשי של השיר על השימוש הספציפי בחודש ספטמבר, תוך שאשתו מרילין וייט, דיברה על כך גם כן.
ארגוןרשימהמיקוםמקורבילבורד500 שירי הפופ הטובים ביותר בכל הזמנים16
"September" היה לאחת ההצלחות המסחריות והקריטיות הגדולות ביותר בקריירה של ארת', וינד אנד פייר.
במצעדי הבילבורד זכה להצלחה רבה כאשר הגיע למקום השמיני במצעד הבילבורד הוט 100, ולמקום הראשון במצעד שירי ה-R&B/היפ-הופ.
במצעד השירים העכשוויים למבוגרים הגיע למקום ה-41 בלבד, אך במצעד 100 שירי הקאשבוקס הגיע למקום השישי.
במצעד הסינגלים של קנדה הגיע למקום העשירי, ולמקום ה-14 במצעד שירי הדאנס/אורבניים של המדינה.
במצעד הסינגלים האוסטרלי זכה להצלחה נאה גם כן, כאשר הגיע בשיאו למקום ה-12, ובמצעד הסינגלים הבריטי הגיע למקום השלישי.
במצעדי סוף השנה, זכה השיר להצלחה רבה גם כן.
הוא הגיע למקום ה-78 במצעד השנתי של הבילבורד הוט 100, ולמקום ה-54 במצעד השנתי של 100 שירי הקאשבוקס.
במצעד השנתי של בריטניה דורג במקום ה-41 והפך לאחד משיריה המצליחים ביותר של הלהקה.
במצעד השנתי של קנדה דורג במקום ה-108 בלבד, אך במצעד השנתי של אוסטרליה דורג במקום ה-80. גרסת הרמיקס שלו "September '99" זכתה להצלחה גם כן, כאשר דורגה במקום הרביעי במצעד הדאנס הבריטי.
ב-Dutch Top 40 דורגה במקום ה-12, תוך שבמצעד הסינגלים הנורווגי דורגה במקום ה-15.
מבחינה מסחרית, זכה השיר להצלחה רבה כאשר קיבל על ידי איגוד תעשיית ההקלטות הדני את תואר הפלטינה, על מכירות של למעלה מ-90,000 עותקים במדינה.
גם איגוד תעשיית ההקלטות האיטלקי העניק לו את אותו התואר, על מכירות של למעלה מ-50,000 עותקים במדינה.
איגוד תעשיית ההקלטות היפני העניק לגרסה הדיגיטלית שלו את תואר הזהב, על מכירות של למעלה מ-100,000 עותקים במדינה.
איגוד תעשיית ההקלטות המקסיקני העניק לו את תואר הפלטינה המשולשת ואת תואר הזהב, על מכירות של למעלה מ-210,000 עותקים במדינה.
איגוד תעשיית ההקלטות האמריקאי העניק לו את תואר הפלטינה המשושת, על מכירות של למעלה משישה מיליון עותקים במדינה.
מקוםתאריםמכירותאוסטרליה (ARIA)פלטינה 5×350,000איטליה (FIMI)פלטינה50,000ארצות הברית (RIAA)פלטינה 6×6,000,000ארצות הברית (RIAA)זהב1,000,000בריטניה (BPI)פלטינה 2×1,200,000דנמרק (IFPI Denmark)פלטינה90,000יפן (RIAJ)זהב100,000מקסיקו (AMPROFON)פלטינה 3× + זהב210,000 מכירות + הזרמת מדיה בלבד
September (בעברית: ספטמבר) הוקלט מחדש בשנת 2018, על ידי הזמרת-יוצרת האמריקאית טיילור סוויפט, כחלק מהקלטות המיני-אלבום, Spotify Singles.
גרסתה יצאה לאור ב-13 באפריל 2018, על ידי ספוטיפיי, תוך שהועלתה לערוץ היוטיוב הרשמי של החברה.
הגרסה ספגה שבחים ביקורתיים רבים מטעם מבקרי המוזיקה, אך גונתה על ידי אלי ויליס.
האודיו של השיר, אשר פורסם ב-14 באפריל 2018 והועלה לערוץ היוטיוב הלא רשמי של סוויפט צבר קרוב למיליון צפיות.
Spotify Singles היא סדרת שירים מקוריים וגרסאות כיסוי שמוקלטות על ידי אמנים שונים.
האלבום מוקלט באולפני ספוטיפיי שונים ומופץ ברשת הסטרימינג לאחר מכן.
את האלבומים שיצאו במסגרת הסדרה התחילו להוציא כבר בשנת 2016. ספוטיפיי מממנים את הקלטת האלבום ואת הניהול שלו.
האלבום יצא בדרך כלל בפורמט של מיני-אלבום ומכיל שני שירים.
בשנת 2017, הוציאה סוויפט את אלבום האולפן השישי שלה Reputation, אשר זכה להצלחה חסרת תקדים, אך ספג ביקורות מעורבות ושנויות במחלוקת.
כמה חודשים לאחר צאתו, הוחלט כי לאור הצלחתה בספוטיפיי, תקליט סוויפט מיני-אלבום Spotify Singles משלה.
במסגרת המיני-אלבום, הקליטה מחדש את הלהיט "Delicate" שיצא כסינגל החמישי מתוך Reputation, ואת השיר "September" של ארת', וינד אנד פייר, בגרסה מחודשת שהופקה על ידה, ביחד עם המפיק המוזיקלי בריאן גרון.
הגרסה הופצה להשמעה בספוטיפיי ב-13 באפריל 2018, וזכתה להצלחה רבה כאשר צברה למעלה מ-37.5 מיליון השמעות בסך הכול.
גרסתה של סוויפט ספגה ביקורות חיוביות מטעם מבקרי המוזיקה, אך גונתה על ידי אלי ויליס.
בבילבורד נכתב כי "הכותב המשותף של "September", הביע את זעמו סביב גרסתה של טיילור סוויפט לשיר שיצא בחודש שעבר.
סוויפט הוציאה את הביצוע העדין, המשלב בתוכו בנג'ו ל-"September", ב-12 באפריל, מה שגרם לסערה אכזרית בנוגע לכך".
מעבר לכך, הצהיר ויליס כי "לא באמת חשבתי שהיא עושה עבודה איומה, אך כן הרגשתי שהגרסה שלה רדומה כמו צב שיכור שנמנם מתחת לחמנייה לאחר בליעת בקבוק ואליום".
אמירותיו השנויות במחלוקת של ויליס ספגו ביקורת קשה, היות שטענו כי "הוא הגזים באמירותיו".
בניגוד מוחלט לוויליס, הצהיר פיליפ ביילי חבר בארת', וינד אנד פייר, כי "אני מחבב אותה.
גרסתה החופשית של סוויפט לשיר מאוד מגניבה.
השיר זכה לסיקורים בעשרות אתרי מוזיקה שונים כמו Vox, וושינגטון פוסט, ו-NME.
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג170Paste158 השירים הטובים ביותר של טיילור סוויפט, לפי דירוג103
"Seriøst" (בעברית: "ברצינות") הוא סינגל של הזמר הנורווגי מורגן סוללה, בהשתתפות הזמר הנורווגי אדמירל P .
נכון ליולי 2021, הסינגל הושמע למעלה מ-8 מיליון פעמים בספוטיפיי, ולמעלה מ-114 אלף פעמים ביוטיוב.
הצמד הופיע עם השיר בתוכנית הטלוויזיה הנורווגית .
"September Song" הוא סינגל של הזמר האנגלי ג'ייפי קופר.
הסינגל, שיצא, על ידי איילנד רקורדס, ב-16 בספטמבר 2016, נמצא בתוך אלבום האולפן הראשון שלו, Raised Under Grey Skies.
נכון לספטמבר 2021, הסינגל הושמע למעלה מ-477 מיליון פעמים בספוטיפיי.
הווידאו קליפ של הסינגל יצא לראשונה ליוטיוב ב-28 בנובמבר 2016. נכון לספטמבר 2021, הווידאו קליפ נצפה למעלה מ-70 מיליון פעמים.
מדינהתאריםמכירותאוסטרליה (ARIA)זהב35,000קנדה (Music Canada)זהב40,000דנמרק (IFPI Danmark)פלטינה90,000גרמניה (BVMI)זהב200,000איטליה (FIMI)זהב25,000שוודיה (GLF)פלטינה40,000הממלכה המאוחדת (BPI)פלטינה ×21,200,000
אזורתאריךפורמטחברת תקליטים הממלכה המאוחדת 16 בספטמבר 2016 הורדה דיגיטליתאיילנד רקורדס
ב-9 במרץ 2018, הוציא הזמרת האירית, נדין קויל גרסת כיסוי לשיר.
השיר נמצא במיני-אלבומה הראשון, Nadine.
"Sentimentai" (בעברית: "סנטימנטים") הוא שיר בליטאית של הזמרת הליטאית מוניקה ליו.
השיר ייצג את ליטא באירוויזיון לשנת 2022 בטורינו, איטליה.
ב-7 בדצמבר 2021 פרסמה רשות השידור הליטאית כי מוניקה ליו עברה את שלבי הסינון להשתתפות בקדם הארצי לאירוויזיון 2022. למחרת פורסמה גם רשימת השירים אותם יבצעו האמנים המתחרים בקדם.
שירה של ליו לתחרות היה "Sentimentai".
ב-22 בינואר 2022 ביצעה את השיר במקצה השלישי של האירוע והעפילה לשלב חצי הגמר.
בחצי הגמר היא הגיעה למקום הראשון עם 24 נקודות, ועלתה לשלב הגמר.
ב-12 בפברואר זכה השיר במקום הראשון ונבחר לייצג את ליטא באירוויזיון.
ב-25 בינואר 2022 נקבע בהגרלת חצאי הגמר כי ליטא תופיע בחלק הראשון של חצי הגמר הראשון.
ליטא אמורה להופיע שלישית, לאחר לטביה ולפני שווייץ.
ב-10 במאי 2022 ביצעה ליו את "Sentimentai" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר.
ליטא הופיעה כמדינה ה-14, לפני אזרבייג'ן ואחרי גרמניה.
ב-14 במאי ליו ביצעה את "Sentimentai" בגמר התחרות.
היא הגיעה למקום ה-14 עם 128 נקודות (35 מהשופטים ו-93 מהקהל).
Senjutsu (ביפנית: 戦術, טקטיקה) הוא האלבום השבעה עשר של להקת האבי מטאל איירון מיידן הבריטית.
האלבום יצא ב-3 בספטמבר 2021. ב-15 ביולי 2021 יצא לאור הסינגל בשם The Writing on" the Wall" כמה ימים לאחר שיצא הסינגל יצא השם של האלבום והתגלה שהאלבום הוא כפול.
ב-19 באוגוסט יצא גם הסינגל "Stratego" מהאלבום.
Senjutsu הוא אלבום האולפן הראשון של הלהקה מזה כמעט שש שנים (אם כי הוקפא במשך הרבה יותר משנתיים), בעקבות The Book of Souls (2015), המסמן את הפער הארוך ביותר בין שני אלבומי אולפן של איירון מיידן.
זהו גם אלבום האולפן הכפול השני שלהם, ואלבום האולפן הראשון שלהם מאז Powerslave (1984) ללא תרומות לכתיבת שירים מהגיטריסט דייב מאריי בשום צורה, וכן הראשון מאז Virtual XI (1998) שמכיל מספר שירים נכתב על ידי הבסיסט סטיב האריס לבדו.
שם האלבום מוצג בצד ימין של אמנות העטיפה על ידי האיות היפני האנכי בפועל של "senjutsu" (戦術), ובצד שמאל על ידי גופן המזכיר תווים יפניים.
למרות שזה לא אלבום קונספט, דום הוא נושא שחוזר על עצמו לכל אורכו.
Senjutsu הוא אחד האלבומים המצליחים ביותר של איירון מיידן, מבחינת מצעדים, בסופו של דבר הגיע למקום הראשון ב-23 מדינות, וסימן את אלבומם הראשון שלא הגיע לשיא המיקום הזה במצעד הבריטי מאז A Matter of Life and Death (2006), שהגיע לשיא במקום השני.
עם זאת, הוא עמד בראש מצעדי הרוק והמטאל והאלבומים בבריטניה.
האלבום גם העניק ללהקה את מיקום המצעד הגבוה ביותר שלה בארצות הברית במקום השלישי במצעד 200 האלבומים המובילים של בילבורד ובמקום הראשון במצעד האלבומים הפיזיים של בריטניה.
האלבום Senjutsu מסמן את השימוש השני בלוגו-טייפ המקורי של הלהקה (עם האותיות המורחבות R, M ו-N) על עטיפת אלבום האולפן מאז ה-The X Factor (1995), הקודם היה עבור The Book of Souls (2015).
עטיפת האלבום של מארק ווילקינסון מציגה את אדי לבוש לסמוראי ומחזיק בקטאנה.
מאייר אנגלי אמר למגזין Metal Hammer של בריטניה: "ידעתי שיהיה לי קושי פשוט לזרוק את אדי לתחפושת סמוראים.
ללוחמי הקסטות הגבוהות היו בדרך כלל שכבות רבות של בד מקושט וצפוף מאוד כדי להקרין ולרפד אותן בשדה הקרב - יכולתי לא רואה תחפושת כזו עובדת עבור דמות השלד של אדי.
חוץ מזה, הוא היה נראה יותר מדי ראוותני.
גם התנגדתי לשים את קסדת הסמוראים המסורתית על ראשו.
היא תכסה יותר מדי פרטים של הקאבוקי המוקדם – 'מסכה' בסגנון של צבע קרב אדום שרטטתי עבורו.
האוזניות של הקסדה וה-Fukigaeshi היו כמו חיבורי עור ועצמות.
הראש של אדי היה כמו סייבורג - חלק יצור, חלק מכונה - במיוחד עם כל האפרכסות המתכתיות והכפריות הקרועות העור של שאר התחפושת שלו".
ב-Metacritic, המקצה דירוג מנורמל מתוך 100 לביקורות מפרסומים מקצועיים, לאלבום יש ציון ממוצע של 83 על סמך 15 ביקורות, מה שמצביע על "שבחים אוניברסליים".
AllMusic העניקה לו ארבע מתוך חמש, וקבעה, "בזמן של קצת יותר מ-80 דקות, ה-Senjutsu האפי הוא עוד ניצחון ממושך בסוף הקריירה, אם כי כזה שדורש סיבובים מרובים כדי להקים מחנה בגולגולת ההומרית שלך שחשקה למתכת".
Wall of Sound כבש את האלבום ב-9/10, וכינה אותו " חזרה אפית ומנצחת עבור הבחורים...
עם כמה כתיבת שירים מעניינת".
ה-Guardian העניק לו את התו הגבוה ביותר ושיבח את Senjutsu כ" יצירת מופת שאפתנית ואקסצנטרית".
העיתונאי של קלאסיק רוק דייב לינג העניק לסנג'וטסו 4.5 כוכבים מתוך 5 ותיאר את המאמץ של הלהקה כ" אלבום מדהים של להקה שעדיין יש לה הרבה מה לומר ולהציע".
כמו באלבום הקודם של הלהקה The Book of Souls, גם Kerrang!
ומגזינים מטאל האמר העניקו לאלבום ציונים גבוהים: הראשונים כינו אותו כ"אגדות המטאל Iron Maiden חוזרות בצורה מדהימה עם אלבום האולפן ה-17 שלהם, Senjutsu" והאחרון "Iron Maiden's Senjutsu: יצירת מופת קולנועית מחשמלת" והעניק לו 4.5 מתוך חמישה כוכבים.
Blabbermouth.net גם היו חיוביים ביותר, כבשו את אלבום האולפן ה-17 של הלהקה ב-9/10 וקבעו את ההוצאה במילים: "Senjutsu היא פנינה מודרנית מאחת מלהקות ההבי מטאל הגדולות אי פעם, אם לא הגדולה ביותר".
המגזין האמריקאי רולינג סטון העריך את Senjutsu והעניק לו 4 מתוך חמישה כוכבים ודעה חיובית ביותר: "איירון מיידן גיל בחן, עשה מטאל לעידנים על 'Senjutsu'.
מותגי אש מתכת ארוכי שנים הבשילו את הסאונד שלהם ב-LP 17 מבלי להקריב אף אחד מהחוצפה האפית שלהם".
ג'נסיס עם צווארון כחול, אם תרצו, נמסר במורכבות וברוח של אחדות.
לאחר קריירה של ארבעה עשורים שופעת תקליטים אפיים ב בווריד הזה, אלבומם ה-17, Senjutsu, עשוי להיות אחד האלבום האפי ביותר של איירון מיידן".
מגזין מקוון בינלאומי PopMatters כבש את האלבום ב-8/10, והמליץ למאזינים "(...) לתת ללהקת ההבי מטאל הגדולה בעולם לקחת אתכם לעוד טיול.
זה לא חף מהגבשושיות ושפע הנוף המוכר, אבל אחרי יותר מ-40 שנה, זה מרגש כמו תמיד".
המגזין הבריטי NME העניק לאלבומה של איירון מיידן 4 מתוך חמישה כוכבים ותיאר את סנג'וטסו כ"(...) קלאסיקה מיידית במסע בן 41 השנים של איירון מיידן.
צליל המטאל העוצמתי שזיכה אותם בקהל דתי בכל פינה רחוקה של העולם נשאר איתן.
אבל כאן, הם לוקחים דברים רחוק יותר; בסופו של דבר נותנים לדמיון להשתולל באלבום בטוח יותר ועמוס רעיונות מאי פעם".
Loudwire כינה אותו אחד מאלבומי המטאל הטובים ביותר של 2021.
סקוויה קפיטל היא קרן השקעות פרטיות אמריקאית, שמתמחה בתחום היי-טק ומשקיעה בחברות הזנק.
בשנת 2019 ההשקעות הגיעו למעל מיליארד דולר בחברות שונות מהם 475 מיליון דולר בארצות הברית, 370 מיליון בסין ו-227 מיליון בישראל.
החברה פועלת כחברת LLC - שותפים מוגבלים מעבירים כסף לקרן, ומנהלי הקרן משקיעים את הסכומים בחברות שונות.
החברה הוקמה בשנת 1972 על ידי דון ולנטין בקליפורניה.
בשנת 1974 היא החלה לפעול ובשנת 1975 השקיעה בחברת אטארי.
בשנת 1978 הקרן הייתה בין הראשונות שתמכה באפל.
בשנת 1978, דוג לאונה ומייקל מוריץ נכנסו לתפקידי מפתח של החברה.
בשנת 1999 הוקמה קרן מיוחדת להשקעות בישראל.
בהמשך הוקמו חברות בת להשקעה בהודו ובסין.
הקרן "סקוויה ישראל" השקיעה בישראל בחברות רבות ותמכה במכירתן.
בשנת 2016 הקרן נסגרה ומאז סקוויה קפיטל פעולת בארץ ישירות מארצות הברית.
בין החברות בהן השקיעה הקרן בשלבים הראשונים היו סיסקו מערכות, גוגל, PayPal, יוטיוב, וואטסאפ וחברות נוספות רבות.
לעומת זאת, טוויטר ופייסבוק סורבו על ידי מנהלי הקרן.
בשנת 2016 הקרן השקיעה בחברה של אנקיטי בוס שגדלה תוך זמן קצר לחברה בשווי של כ-מיליארד דולר.
בשנת 2017, הקרן השקיעה 100 מיליון דולר בחברת Zoom Video Communications ועשרות מיליוני דולר ב-Qualtrics.
בשנת 2020 צוין שסקוויה קפיטל השקיעה ב-20% מהחברות שהגיעו לרמה של יוניקורן.
בשנת 2021 הוחלט לעבור למודל עסקי חדש.
Sentir (בעברית: לְהַרְגִּישׁ) הוא אלבום האולפן הרביעי של הזמרת-יוצרת הישראלית יסמין לוי.
האלבום יצא לאור בהפצה בין-לאומית בשנת 2009, על ידי חברת התקליטים וורלד וילג'.
באלבום נכללו הלהיטים "El Amor Contigo" ו-"Mi Korason" שצברו שישה מיליון השמעות בספוטיפיי בסך הכול.
האלבום הצליח לשחזר את הצלחת קודמו וצבר למעלה מ-11 מיליון השמעות בספוטיפיי בסך הכול.
במגזין טיים דורג כאחד מהאלבומים הטובים ביותר בשנת 2009.
האלבום יצא בפורמט של תקליטור בלבד והופץ בישראל בשנת 2009 גם כן במהדורה מיוחדת עם עטיפה דומה.
מדינהתאריך יציאהפורמטחברת תקליטיםמקורישראל2009תקליטוראדמה • התו השמיניכלל העולםוורלד וילג'
Senin Hastan (בעברית: המטופלת שלך) הוא המיני-אלבום הרביעי של הזמרת-יוצרת הטורקייה, אירם דריג'י.
המיני-אלבום יצא לאור ב-13 בנובמבר 2020, על ידי חברת התקליטים דואן מיוזיק קומפני.
במיני-אלבום נכלל הלהיט "Senin Hastan" ויחד איתו, רמיקס מיוחד שנעשה עבורו.
בנוסף לכך, נכלל במיני-אלבום גם השיר "Güz Dönümü".
המיני-אלבום הופץ תחילה על גבי תקליטור ובפורמט של הורדה דיגיטלית ב-13 בנובמבר 2020 בטורקיה.
בהמשך לכך, הועלה המיני-אלבום לרשתות הסטרימינג השונות.
"September, gouden roos" (בעברית: "ספטמבר, שושנה מוזהבת") הוא שיר שהוקלט על ידי הזמר הבלגי בוב בני.
השיר, שנכתב על ידי הנס פלאוור ווים ברבנטס, ייצג את בלגיה באירוויזיון 1961.
במרכז מילות השיר עומד אדם הפונה לאהובתו האומר לה כי חודש ספטמבר בא, אותו הוא מגדיר "שושנה מוזהבת".
ב-18 במרץ 1961, ליל האירוויזיון, שר בני 11 בסדר ההופעות, לפני נורווגיה ואחרי שווייץ.
לבסוף הגיע השיר למקום ה-15 מתוך 15 מקומות, וקיבל נקודה אחת, יחד עם אוסטריה.
Session Initiation Protocol (בראשי תיבות: SIP) הוא פרוטוקול איתות (Signaling Protocol) המשמש בעיקר לשליטה וניהול של שיחות זמן-אמת ברשתות IP כדוגמת טלפוניה מבוססת IP ומסרים מיידיים.
SIP, בדומה ל-HTTP הוא פרוטוקול שרת–לקוח המבוסס על הודעות בקשה ותשובה שיוצרות טרנזקציות (לדוגמה הודעת INVITE משמשת ליצירת השיחה והודעת BYE לניתוקה).
על פי מודל השכבות של SIP OSI מוגדר כשייך לשכבת האפליקציה (7).
התקן מסביר איך להשתמש ב-SIP מעל TCP, UDP ו- TLS, אבל גם מיפויים אחרים אפשריים (UDP הוא הנפוץ ביותר בשימוש).
פורט 5060 הוקצה ל-SIP על ידי IANA.
SIP פותח על ידי ה-IETF ומפורסם כ- .
ישנן קרוב ל־20 תוספות והרחבות שמתוארות ב-RFC והצעות להרחבות נוספות מוגשות חדשות לבקרים.
בין ההרחבות הבולטות: SIMPLE - לתמיכה במסרים מיידיים ו-Presence, ו־SIP-3GPP לתמיכה ב-SIP ברשתות GSM מהדור השלישי ואילך.
נכון להיום SIP נתמך על ידי יותר מוצרים ושרותי טלפוניה אינטרנטית מכל פרוטוקול איתות אחר - למעט חריגים בודדים כל יצרני התקשורת העיקריים מציעים מוצרים או שירותים תומכי SIP.
עם זאת עולם הטלפוניה האינטרנטית התפתח במקביל על בסיס מספר גדול של פרוטוקולים מתחרים ומשלימים כולל H.323, Megaco ופרוטוקולים פרטיים של חברות כמו סיסקו וסקייפ.
על כן קשה לקבוע אם SIP הוא כרגע הפרוטוקול הנפוץ ביותר בשימוש, אף על פי שזאת ההערכה המקובלת.
SIP/SIMPLE גם הוא זוכה להכרה רבה כפרוטוקול האוניברסלי העתידי למסרים מיידיים.
ההודעות נחלקות לבקשות ששייכות לעולם ה-SIP ותגובות שרובן לקוחות מעולם ה-HTTP
INVITE - משמשת כבקשה לפתיחת שיחה ומכילה בתוכה את הבקשה ובדר"כ גם את פרוטוקולי התקשורת שהשולח מסוגל לתקשר בהם כהודעת SDP
BYE - משמשת לסיום שיחה.
CANCEL - משמשת לביטול בקשה קודמת.
בנוסף מכיוון ש-SIP עובדת גם עם UDP קיים הצורך באישור קבלת ההודעות, ואישור זה נעשה על ידי הודעת ACK שנשלחת עבור כל בקשה ברגע שהתקבלה.
התגובות מתחלקות ל-6 חלקים כשלכל חלק יש למעשה שימוש:
תגובות מ-100 עד 199 משמשות רק כדי להודיע על קבלה ועיבוד של בקשות בתוכם:
תגובות מ-200 עד 299 משמשות כתגובות "הצלחה" ובתוכם:
תגובות מ-300 עד 399 משמשות להעביר את השיחה לגורם שלישי ובתוכם:
תגובות מ-400 עד 499 הם תגובות שגיאה ובתוכם:
תגובות מ-500 עד 599 משמשות להודיע על בעיות בשרת ונשלחות אך ורק על ידי השרת ובתוכם:
תגובות מ-600 עד 699 משמשות כתגובות שגיאה גלובליות ובתוכם:
ישנן הרחבות רבות לפרוטוקול שפותרות בעיות שונות או מוסיפות אפשרויות מיוחדות.
לדוגמה, ניתן למצוא הרחבות לתמיכה בשיחות ועידה מרובות משתתפים, תמיכה בשרתי נוכחות (היכולת לדעת אם אנשים אחרים נמצאים כרגע ברשת / בשרות), תמיכה ב־TCP ועוד.
פרוטוקול SIP משתמש בשני פרוטוקולים אחרים, SDP ו־RTP, על מנת להעביר את המדיה עצמה (לדוגמה VoIP בשיחות קול, או Video over IP בשיחות וידאו).
פרוטוקול SDP משמש למשא ומתן על הקידוד של השמע ואילו RTP משמש להעברת השמע עצמו.
Seventeen Minutes And Thirty Eight Seconds In The Dark הוא מיני אלבום של ג'ון המפסון, סולן להקת ניין דייז, שיצא בשנת 2003. בין כישלון ההוצאה של האלבום So Happily Unsatisfied לבין הקלטת Flying The Corporate Jet, התפנה ג'ון להקליט חמישה משיריו החדשים.
באלבום מנגן ג'ון ברוב הכלים (גיטרות, בס, פסנתר, כלי הקשה).
כל העותקים מה-EP נמכרו וכיום ניתן להוריד אותו חוקית וחינם ממספר אתרים.
מיד לאחר יציאת ה-EP סיים ג'ון עוד מספר שירים (שלא הספיקו להיכנס ל-EP) גם אותם ניתן להוריד חינם: Brand New Me, Worse Than It Seems ו-Nothing Better.
Seven in Heaven הייתה תוכנית ללימוד אנגלית שהופקה על ידי הטלוויזיה החינוכית ב-1994. במהלך התוכנית שולבו שירים שמטרתם הקניית השפה האנגלית.
העלילה עוקבת אחר חייהם של שתי אחיות בשם דפני ואלכסנדרה (גיליה שטרן וניקי גינת) ואח בשם דני (צביקה פורמן) אשר גרים בדירה ששייכת לדודם הארי יחד עם כלבם אדי.
הסדרה מתמקדת במערכות היחסים בין בני המשפחה ועם שכניהם וידידיהם.
הסדרה נוצרה באופן המזכיר קומדיות מצבים אמריקאיות, על מנת לדבר אל התלמידים הצעירים, ובאותו הזמן מעלה מודעות לערכים חינוכיים כמו התנהגות אזרחית מופתית (civic behaviour), סבלנות והתחשבות באחרים, תרומה לקהילה ואכפתיות כלפי הסביבה.
לסדרה הופקו עשרה פרקים והתלוו אליה ספר עבודה הנלמד בבתי ספר וקלטות אודיו.
גיליה שטרן – דפני, סטודנטית צעירה שרוצה להיות סופרת, ואחות של אלכס ודני.
ניקי גינת – אלכס, אחות של דפני ודני.
צביקה פורמן – דני, אח של דפני ואלכס.
ציפורה פלד – סבתא רוז.
ענוויה בן ישראל – השכן בן.
בובי לקס – מדבב את קולו של הכלב אדי.
Seventh Son of a Seventh Son (בעברית: הבן השביעי של הבן השביעי) הוא אלבומה השביעי של להקת ההבי מטאל הבריטית איירון מיידן, שיצא ב-11 באפריל 1988. אלבום זה הוא האחרון בו השתתף הגיטריסט אדריאן סמית' טרם חזרתו בשנית ללהקה באלבום Brave New World משנת 2000.
לפחות חמישה שירים מהאלבום קשורים במובן מסוים לאגדת הפולקלור העוסקת בבן השביעי של הבן השביעי, שמחזיק בכוחות קסם: "Moonchild", "Infinite Dreams", "Seventh Son of a Seventh Son", "The Prophecy" ו-"The Clairvoyant".
מבחינת ליריקה, האלבום מתרכז סביב קונספטים פילוסופים כטוב נגד רע, מיסטיקה, חזיונות נבואיים, גלגול נשמות והעולם הבא, ומתייחס אליהם בשאלות הקשורות לנושא.
מבחינה מוזיקלית, האלבום ממשיך את הגיוון המוזיקלי אותו החלה הלהקה באלבום Somewhere In Time, ומעמיקה לחקור את העיסוק במיסטיקה, כוח וכת.
האלבום הגיע למקום ראשון במצעד הבריטי (השני מאז The Number of the Beast), נוסף למקום 12 במצעד הבילבורד 200 האמריקני.
היה זה האלבום האחרון של מיידן שהגיע למעמד פלטינה בארצות הברית.
"Set Fire to the Rain" (בעברית: הצת את הגשם) הוא שיר מאת הזמרת וכותבת השירים הבריטית אדל לאלבומה השני, 21. השיר נכתב על ידי אדל וכותב השירים הבריטי פרסר טי.
סמית', שבמקביל ביים את השיר.
הבלדה יצאה כסינגל השני של האלבום באירופה.
הבלדה יצאה כסינגל השלישי מהאלבום בממלכה המאוחדת ב-4 ביולי 2011. במצעדי המוזיקה בממלכה המאוחדת ובארצות הברית דורג בשיאו במקום ה-1. במצעדי המוזיקה בבלגיה, פולין והולנד דורג במקום הראשון.
במצעדי המוזיקה באוסטרליה, דנמרק, פינלנד, צרפת, גרמניה, אירלנד, איטליה, ניו זילנד, שווייץ ונורווגיה דורג במקומות גבוהים מ-10. בבילבורד דורג בשיאו במקום הראשון.
ערוץ הטלוויזיה FX השתמש בשיר כדי לקדם את סדרת הטלוויזיה המשודרת בערוץ, Rescue Me.
בנוסף הופיע השיר בפרומואים לסדרות "נקמה" ו-Ringer.
מקוםתאריםמכירותאוסטרליה (ARIA)פלטינה 3×210,000איטליה (FIMI)פלטינה 3×90,000ארצות הברית (RIAA)פלטינה 4×5,200,000בלגיה (BEA)פלטינה30,000ברזיל (Pro-Música Brasil)פלטינה60,000בריטניה (BPI)פלטינה 2×1,500,000גרמניה (BVMI)פלטינה300,000דנמרק (IFPI Denmark)פלטינה30,000מקסיקו (AMPROFON)פלטינה 4×240,000נורווגיה (IFPI Norway)פלטינה60,000ניו זילנד (RMNZ)פלטינה15,000קוריאה הדרומית (Gaon)308,124קנדה (Music Canada)פלטינה 7×560,000שווייץ (IFPI Switzerland)פלטינה30,000סיכוםבכל העולם14,936,540 מכירות + הזרמת מדיה בלבד
"Seven Seas of Rhye" (בתרגום מילולי: "שבעת הימים של ריי") הוא שיר של להקת קווין שנכתב על ידי פרדי מרקיורי, סולן הלהקה.
השיר הופיע בגרסה מוקדמת ואינסטרומנטלית באלבום Queen שיצא בשנת 1973 ובגרסתו הסופית באלבום Queen II שיצא בשנת 1974.
Rhye היא ממלכה דמיונית שמרקיורי ואחותו, קשמירה, המציאו בצעירותם.
לא ניתן לדעת בוודאות למה התכוון מרקיורי כשכתב את השיר אך סביר לשער שמדובר בחייזר או בכוח עליון שבא לכבוש את הממלכה Rhye, אולי בשל כפירת המקומיים בעיני אותו הכובש.
ייתכן שהשיר הוא ביקורת על סיפור סדום ועמורה, שרומז על כך שנטיות מיניות הן חלק מחטאיהם של אנשי הערים הללו.
כמו רבים משיריו של מרקיורי, השיר מסתורי וקיימת האפשרות כי אין כל כוונה נסתרת מאחורי המילים.
נכון לדצמבר 2022, מונה ההשמעות של השיר ברשת הזרמת המדיה ספוטיפיי עומד על כ-78 מיליון.
במדעי המחשב ובייחוד בתקשורת נתונים, session (סשן), ובעברית שיח, היא החלפת מידע אינטראקטיבית חצי-קבועה, הידועה גם כ"שיחה", "התקשרות", "דיאלוג" או "פגישה", בין שני מכשירים מתקשרים או יותר, או בין מחשב למשתמש קצה.
סשן מוקם או מבוסס (established) בנקודה מסוימת בזמן, ונהרס בנקודה מאוחרת יותר.
סשן תקשורת מבוסס יכול לכלול יותר ממסר אחד בכל כיוון.
בדרך כלל, אבל לא תמיד, סשן הוא stateful, כלומר, לפחות אחד מהצדדים המתקשרים צריך לשמור מידע אודות ההיסטוריה של השיחה על מנת שיוכל לתקשר, וזאת בניגוד לתקשורת stateless, המורכבת מבקשות ותגובות נפרדות.
סשן תקשורת (communication session) ניתן למימוש כחלק מפרוטוקולים ושירותים בשכבת היישום, בשכבת השיחה או בשכבת התעבורה של מודל ה-OSI.
דוגמאות לסשנים בפרוטוקולי תקשורת שונים:
סשן HTTP, המאפשר לשרת web לשייך מידע למשתמשים ספציפיים (לדוגמה, מבקר באתר אינטרנט).
סשן Telnet להתחברות למחשב מרוחק.
במקרה של פרוטוקולי תעבורה שאינם מממשים שכבת סשן פורמלית (לדוגמה: UDP), או במקרים בהם זמן החיים של סשנים בשכבת השיחה הוא בדרך כלל קצר ביותר (לדוגמה: HTTP), סשנים מנוהלים על ידי תוכנה שהיא high-level יותר, באמצעות שיטות המוגדרות בנתונים המועברים עצמם.
לדוגמה, העברת נתונים בפרוטוקול HTTP בין דפדפן לשרת מרוחק יכולה לכלול עוגייה (cookie) המשמשת לזיהוי מצב, כגון מזהה סשן (session ID), מידע אודות העדפות המשתמש או רמת הרשאות.
סשנים בפרוטוקול TCP בדרך כלל ממומשים ברמת התוכנה, באמצעות יצירת תהליכים בנים (child processes) או על ידי שימוש בריבוי תהליכונים (multithreading).
במקרה זה, עבור כל סשן חדש שנוצר נפתח תהליך או תהליכון חדש.
סשנים בפרוטוקול HTTP בדרך כלל לא ממומשים על ידי שימוש בתהליכון עבור כל סשן, אלא על ידי שימוש במסד נתונים אשר שומר מידע אודות המצב של כל סשן.
היתרון בשימוש בריבוי תהליכים או תהליכונים הוא בכך שהלוגיקה של התוכנה יכולה להיות פשוטה יחסית, מכיוון שכל תהליכון הוא ישות בעלת היסטוריה משלה ועם משתנים משלה שהיא מכמסת.
החיסרון הוא בתקורת משאבים גבוהה, ובכך שהסשן יכול לאבד במקרה של הפעלה מחדש של המערכת .
במקרים בהם הלקוח עשוי להתחבר לכל אחד מהשרתים באשכול (cluster) של שרתים, נוצרת בעיה מיוחדת בשימור ההמשכיות כאשר השרתים חייבים לשמור מידע אודות מצב הסשן.
במקרה כזה חייבים להכווין את הלקוח לאותו השרת למשך כל זמן הקיום של הסשן, או שהשרתים חייבים להעביר את נתוני הסשנים בצד השרת באמצעות מערכת קבצים משותפת או מסד נתונים משותף.
אחרת הלקוח עשוי להתחבר מחדש לשרת שונה מזה שהתחיל איתו את הסשן, מה שיגרום לבעיות כאשר לשרת החדש אין גישה אל נתוני הסשן שנשמרו בשרת הקודם.
תחילה היה נחשב שגרסה 1.1 של פרוטוקול ה-HTTP מאפשרת רק בקשה ותגובה (request and response) אחת במהלך סשן HTTP יחיד.
גרסה 1.1 של פרוטוקול ה-HTTP שופרה על ידי השלמת ה-(Common Gateway Interface (CGI ובכך אפשרה שימור קל יותר של סשן רשת ותמיכה בעוגיות והעלאת קבצים.
רוב הסשנים שנפתחים בין שרת ללקוח מנוהלים בשכבת התעבורה – עבור כל סשן נפתח חיבור אחד.
עם זאת, כל שלב (phase) בסשן של טרנזקציית רשת בפרוטוקול HTTP יוצר חיבור נפרד (חיבור נפרד עבור כל זוג של בקשה-תגובה).
שימור ההמשכיות בין שלבים דורש שימוש במזהה סשן (session ID).
המזהה מוטבע בתוך האלמנטים <"…"=a href> ו-<form> של שפת ה-HTML בדפי אינטרנט דינמיים, כך שהוא מועבר חזרה אל ה-CGI בצד השרת.
לאחר מכן ה-CGI משתמש ב-session ID על מנת להבטיח את המשכיות הסשן בין שלבי הטרנזקציה.
אחד היתרונות של חיבור נפרד עבור כל שלב הוא בכך שזה עובד טוב על פני חיבורים עם רוחב פס נמוך.
סשנים של צד לקוח בפרוטוקול HTTP
סשנים של צד לקוח בפרוטוקול HTTP משתמשים בעוגיות (cookies) ובטכניקות הצפנה על מנת לשמור מידע אודות המצב (state), מבלי שיהיה צורך לשמור כמויות גדולות של נתונים בצד השרת.
כאשר השרת מציג דף אינטרנט דינמי, הוא שולח ללקוח (הדפדפן) נתונים אודות המצב הנוכחי בצורה של עוגייה.
הלקוח שומר את העוגיה בזיכרון או על הדיסק.
בכל בקשה (request) עוקבת שהלקוח שולח חזרה אל השרת, הוא מצרף את העוגייה, והשרת משתמש בנתונים שבעוגייה כדי "לזכור" את המצב של היישום עבור אותו לקוח ספציפי, וכדי ליצור תגובה (response) מתאימה.
מכניזם זה עובד טוב ברוב המקרים.
עם זאת, נתונים אשר מאוחסנים בצד הלקוח חשופים לשינויים זדוניים על ידי הלקוח או על ידי תוכנה שיש לה גישה למחשב הלקוח.
על מנת להשתמש בסשנים בצד הלקוח במקרים בהם נדרשת סודיות ואמינות, יש להבטיח את הבאים (CIA):
סודיות (Confidentiality): שום דבר חוץ מהשרת לא אמור להיות מסוגל לפרש את הנתונים של הסשן.
אמינות (Integrity): שום דבר חוץ מהשרת לא אמור להיות מסוגל להכניס שינויים בנתוני הסשן (בטעות או עם כוונה זדונית).
אותנטיות (Authenticity): שום דבר חוץ מהשרת לא אמור להיות מסוגל ליזום יצירה של סשנים חוקיים.
העברת מידע אודות המצב קדימה ואחורה בין השרת ללקוח עבור כל בקשה שנשלחת, היא פרקטית רק כאשר הגודל של העוגייה הוא קטן.
למעשה, סשנים של צד הלקוח חוסכים בשטח דיסק על השרת בתמורה לרוחב פס גדול יותר הנדרש עבור כל בקשת רשת.
יתר על כן, דפדפנים מגבילים את מספר וגודל העוגיות שאתר אינטרנט מורשה לשמור.
על מנת לשפר את היעילות וכדי לאפשר שליחת כמות גדולה יותר של נתוני סשן, השרת יכול לדחוס את הנתונים לפני יצירת העוגייה, ואז לפרוס אותם חזרה כאשר העוגייה מוחזרת מהלקוח.
session token הוא מזהה ייחודי הנוצר על ידי השרת ונשלח אל הלקוח לצורך זיהוי הסשן הנוכחי.
הלקוח בדרך כלל שומר את ה-token ושולח אותו חזרה לשרת בצורה של עוגייה או כפרמטר בבקשות מסוג GET או POST של פרוטוקול HTTP.
היתרון בשימוש ב-session tokens הוא בכך שהלקוח צריך לטפל רק במזהה הסשן – כל נתוני הסשן המקושרים לאותו מזהה מאוחסנים בשרת (בדרך כלל במסד נתונים, שללקוח אין גישה ישירה אליו).
דוגמאות לשמות ששפות תכנות נותנות לעוגיות שהן יוצרות:
Sex.com (קרי: סקס נקודה קום) הוא פורטל פורנוגרפי ודומיין (שם מתחם) הנמצאים, נכון לשנת 2015, בבעלות חברת קלובר אחזקות בע"מ.
הדומיין היה הנושא העיקרי באחת מהפעולות המשפטיות המתוקשרות ביותר על בעלות על דומיינים, ונחשב לדומיין השמיני היקר ביותר בעולם.
קירן מקארתי, עיתונאי שעקב אחרי המקרה, כתב את הספר Sex.com, אשר יצא לאור ב-2007.
ב-18 באוקטובר 1995, גארי קראמן, רשם את הדומיין sex.com בחברת "Network Solutions", אך לא החל מייד לפתח את האתר.
מאוחר יותר באותה שנה, חברת Network Solutions העבירה את בעלות הדומיין לסטפן מישל כהן, שניסה להשיג את השליטה על הדומיין בזמן מסוים, באמצעות יצירת מצב שווא מסולף באמצעות שיחות טלפון, אימיילים ומכתבים.
לאחר מספר ניסיונות, הצליח לשכנע את אחד מעובדי החברה להעביר לידיו את בעלות הדומיין, על ידי שליחת פקס מזויף.
אחרי קבלת שליטה על הדומיין, כהן יצר אתר עתיר פרסומות שמשך אליו עד 25 מיליון מבקרים ביום, ויצר רווח המוערך בין 50,000 דולר לבין 500,000 דולר בחודש.
קראמן ניסה להחזיר את בעלות הדומיין אליו, בעוד שכהן טען כי הוא בעליו החוקיים של הדומיין, וכי הבעלות ניתנה על ידי ארגון ה-OCI.
הדבר הוביל למאבק משפטי בן 5 שנים.
קראמן לבסוף ניצח במשפט בנובמבר 2000, כאשר חברת Network Solutions הורתה להחזיר את בעלות הדומיין לתובע (קראמן).
על פי דיווחיה של החברה של קראמן, כהן נצטווה לשלם 25 מיליון דולר לבית המשפט.
באפריל 2001, בית המשפט המחוזי בקליפורניה העניק לקראמן 40 מיליון דולר נוספים כפיצוי לרווחים אבודים, החלטה שהגדילה את סכום הפיצוי הכולל ל-65 מיליון דולר.
המחיר הגבוה ביותר ששולם עבור הדומיין
דווח כי הדומיין נמכר לחברת Escom LLC בינואר 2006 בסכום של 14 מיליון דולר, דבר שגרם לדומיין להיות לדומיין היקר ביותר בעולם.
ב-2009 הפסיד את התואר לדומיין Insure.com שנמכר ב-16 מיליון דולר, ונכון לשנת 2018 הוא הדומיין ה-8 היקר בעולם.
ב-18 בפברואר 2010, הדומיין נצטווה להימכר במכירה פומבית עקב עיקולו.
ב-20 באוקטובר 2010, דווח כי חברת Clover Holdings בע"מ זכתה במכירה הפומבית בדומיין בסכום של 17 מיליון דולר.
Seventh Star הוא אלבומה השנים עשר של להקת ההבי מטאל הבריטית בלאק סבאת' שיצא לאור בינואר 1986.
האלבום הוא הראשון בו נעדר הבסיסט גיזר באטלר, ובכך הותיר את טוני איומי החבר המקורי היחיד שנותר בלהקה.
הסולן באלבום היה גלן יוז.
לאחר עזיבתו של הבסיסט גיזר באטלר, נותר טוני איומי החבר המקורי היחיד שנותר בלהקה.
מפיק האלבום היה ג'ף גליקסמן, שאף השתתף בכתיבת השירים.
האלבום הציג לראשונה את הקלידן ג'ף ניקולס, שניגן באלבומיה הקודמים של הלהקה, כחבר "בלאק סבאת'" מן המניין.
בעקבות השינויים בכוח אדם בלהקה, ניכר שינוי דרסטי בסגנון השירים באלבום, שנטו להיות פחות הבי מטאל ויותר רוק כבד ובלוז רוק.
לפני צאתו לרדיו, הסינגל "No Stranger to Love" עבר עריכה קלה כשגלן יוז ביצע הרמוניות קוליות בשיר, על מנת להפוך אותו ליותר "ידידותי לרדיו".
בוידאו קליפ של השיר משתתפת השחקנית דניס קרוסבי.
האלבום הגיע למקום ה-78 במצעד בילבורד 200.
המוזיקה נכתבה על ידי טוני איומי; המילים נכתבו על ידי טוני איומי, גלן יוז, ג'ף ניקולס וג'ף גליקסמן
דייב ספיץ - גיטרה בס
ג'ף גליקסמן - הפקה מוזיקלית
Sex on Fire הוא סינגל שיצא על ידי להקת הרוק האלטרנטיבי האמריקאית קינגס אוף ליאון.
הסינגל יצא לאור בשנת 2008.
הסינגל היה הראשון שיצא על ידי ההרכב מתוך האלבום הרביעי Only by the Night.
הוא הגיע למקום הראשון בבריטניה, אוסטרליה, אירלנד ופינלנד.
בארצות הברית דורג השיר במקום ה-56 במצעד הבילבורד הוט 100, ולמקום הראשון במצעד השירים האלוטרנטיבים.
באוסטרליה דורג השיר במקום הראשון במצעד השנתי Triple J Hottest 100 countdown for 2008. בספטמבר 2009 דורג השיר במקום השני בכל הזמנים במצעד מכירות הסינגלים שהורדו דיגיטלית, לאחר שירה של ליידי גאגא Poker Face.
מן השיר נמכרו 1.2 מיליון עותקים נכון לשנת 2012.
בשנת 2008 זכה השיר בפרס הגראמי לביצוע הרוק הטוב ביותר לצמד או להקה.
השיר היה גם מועמד לשיר הרוק הטוב ביותר.
השיר נכתב על לילי אולדריג' זוגתו של סולן הלהקה קיילב פולוויל.
את הוידאו קליפ לשיר ביימה סופי מולר הבריטית.
עד לסוף שנת 2019 צבר השיר 338 מיליון צפיות.
Sex & Cigarettes (בעברית: סקס & סיגריות) הוא אלבום האולפן התשיעי של הזמרת-יוצרת האמריקאית, טוני ברקסטון, ואלבום הסולו השמיני שלה.
האלבום יצא לאור ב-23 במרץ 2018 על ידי חברות התקליטים דאף ג'אם ויוניברסל מיוזיק גרופ.
עם יציאתו נכנס האלבום אל המקום הראשון במצעד אלבומי ה-R&B של חברת המצעדים הרשמית.
אלבום זה הוא אלבום הסולו הראשון שלה מאז שנת 2010 והוא גם אלבומה הראשון עם חברת דאף ג'אם.
זהו גם אלבומה הראשון של הזמרת אשר היה עליו מדבקת אזהרת תוכן ואף יצאה לו גרסה ערוכה שתתאים גם לקהל צעיר יותר.
מתוך האלבום יצאו שלושה סינגלים: "Deadwood" ו-"Long as I Live" אשר בהמשך גם הופיעו במיני-אלבום שמכיל רמיקסים לשני השירים האלו וצורף בהמשך לאלבום עצמו בחנות הדיגיטלית טרגט.
בנוסף, באוקטובר באותה השנה יצא השיר "FOH" כסינגל שיווקי מתוך האלבום ובהמשך כסינגל השלישי מתוכו.
האלבום הועמד לפרס גראמי בקטגוריית "אלבום ה-R&B הטוב ביותר" ובנוסף השיר "Long as I Live" הועמד לשני פרסים נוספים בקטגוריות "הביצוע הטוב ביותר בשיר R&B" ו-"שיר ה-R&B הטוב ביותר" ואף זכה בפרס NAACP Image בקטגוריית "שיר מסורתי יוצא דופן".
על מנת לקדם את האלבום יצאה טוני לסיבוב ההופעות "As Long As I Live Tour" אשר החל בינואר 2019 והסתיים בנובמבר 2019, לאחר 21 הופעות בצפון אמריקה, אפריקה ואירופה.
מדינהתאריך יציאהפורמטחברת תקליטיםמקורעולם23 במרץ 2018תקליטור • הורדה דיגיטליתדאף ג'אם
Sex at Dawn: The Prehistoric Origins of Modern Sexuality (בעברית: "סקס עם שחר: מקורותיה הפרהיסטוריים של המיניות האנושית") הוא ספר משנת 2010, אשר מבקר את מה שמכונה על ידי כותביו "המודל הסטנדרטי של פסיכולוגיה אבולוציונית".
על-פי המודל מושא הביקורת, משפחות ציידים-לקטים בעידן טרום המהפכה החקלאית התאפיינו בתאים משפחתיים מונוגמיים.
זאת, חרף קיומה של "שיתופיות קיצונית"/"שוויוניות תהומית" (Fierce Egalitarianism) ברכוש בחברות ציידים-לקטים.
עוד גורס המודל הסטנדרטי כי התנהגות המין האנושי למעשה מעוצבת אבולוציונית כך שכל פרט מבקש למקסם את סיכוייו כאינדיבידואל להעביר את הגנים שלו, ומבקשים לגזור מכך מסקנות לגבי הפרופוזיציות האנושיות ביחס למין.
כך למשל, על-פי המודל הסטנדרטי, האישה תחפש בגבר סממנים לעושר ויכולת לספק את צורכי ילדיה החומריים והגנה, ואילו הגבר יחפש סממנים של בריאות וצעירות.
בנוסף, האישה תהיה ערה לחוסר נאמנות רגשית אך אדישה יחסית לחוסר נאמנות מינית, בעוד הגבר יהיה רגיש לסממנים של חוסר נאמנות מינית.
כותבי הספר, ד"ר קריסטופר ריאן וקסילדה ג'תה, מבססים בספר את טענתם לפיה אותה "שוויוניות תהומית" חלה אף לגבי מין, ומערכת יחסים מינית שכללה מספר רב של פרטים הייתה הנורמה בחברות ציידים-לקטים, ואף שימשה מרכיב מרכזי בשמירה על ההרמוניה החברתית בחברות אלה (מה שמכונה בפי הכותבים, Socio-Erotic Exchange [חליפין חברתי-מיני]).
הסופרים מסיקים עוד כי מה שנראה כאישושים של המודל הסטנדרטי בקרב אוכלוסיות בנות-ימינו הוא תוצר של השינויים התרבותיים הרדיקליים שעבר המין האנושי עם המהפכה החקלאית, שכללו חיים באוכלוסייה צפופה יותר ומרכזיות של מושג הרכוש הפרטי.
הסופרים מסבירים, במה שאינו שנוי במחלוקת בספרות, כי עם המהפכה החקלאית הייתה ירידה ברמת החיים, ירד מעמדן החברתי של נשים ועלתה קרנו של הקניין הפרטי, שנשים הפכו חלק ממנו.
הכותבים מוסיפים על המקובל בספרות ומבקשים להסיק כי בטרם המהפכה הזו, מין היה מתירני באופן יחסי, הגם שלא היה אקראי, ומילא פונקציה חברתית משמעותית בחיזוק הקשר בין בני הקבוצה האנושית.
הכותבים לא שוללים בספר קשר בין מין לחיבה ואת קיומה של אהבה באותה התקופה, אך מבקשים לטעון כי מקומם של יחסי המין נטה להיות שונה מהותית מהמקובל כיום.
כך, למשל, מבקשים הכותבים להסביר כי קנאות ביחס למין שמקורה בתפיסה רכושנית כלפי פרטנר ליחסי מין לא הייתה קיימת בקבוצות אלה, והנורמות החברתיות היו כאלו שאינטראקציות מיניות תדירות סייעו בשמירה על שיווי המשקל וההדדיות הנדרשים בהן.
עיקר חשיבות הספר הוא בהשלכות מסקנותיו על הבנת הנטיות הטבעיות של ההתנהגות האנושית.
היות שהמהפכה החקלאית אירעה לפני זמן קצר במונחים אבולוציוניים, הרי שהתנהגות הפרטים במצב הטרום חקלאי שופכת אור על הנטיות ההתנהגותיות הטבועות במין האנושי נכון להיום, ומאפשרת להבחין אותן מהתנהגויות שהן תוצר של אדפטציה חברתית.
הספר זכה לעיסוק רב, וגרר תגובות מצדדות ומבקרות כאחד.
מספר חוקרים מדיסיפלינות אקדמיות קשורות (כגון אנתרופולוגיה, פסיכולוגיה אבולוציונית, פרימטולוגיה, ביולוגיה וסקסולוגיה) הגיבו לספר.
רבים היו ביקורתיים כלפי המתודולוגיה והמסקנות, ומנגד חלקם פיארו את הספר.
בקרב התקשורת האמריקנית, הביקורות היו ברובן חיוביות.
הכותבים פותחים וטוענים, כמקובל בספרות זו, שבני האדם (ההומו ספיינס) התפתחו בלהקות ציידים-לקטים שהתאפיינו בשוויוניות תהומית (Fierce Egalitarianism).
הכותבים מוסיפים על המקובל בספרות ומסיקים כי באותן להקות היו לכל פרט מספר מערכות יחסים מיניות.
תפיסה רכושנית כלפי בן הזוג, פשוט לא התגבשה, שכן כל המשאבים היו בני חלוקה, החל ממזון, טיפול בילדים והגנה על הקבוצה.
הכותבים מאמינים שענף הפסיכולוגיה האבולוציונית התפתח כך שחלק ניכר ממנו נגוע במשוא פנים ביחס למיניות האנושית.
לשיטתם, הקהילה המחקרית אשמה ב"פלינסטוניזציה" של חברות ציידים-לקטים, דהיינו, בפירוש אנכרוניסטי של ממצאים שמבקש להותיר באופן קשיח הנחות יסוד הקיימות בחברה כיום, חלף הסקה עניינית של העולה מהממצאים המדעיים.
כך, למשל, מביאים הכותבים דוגמאות להכנסה של יחסים בחברות ציידים-לקטים בנות-ימנו לקטגוריה של "נישואין", תוך שהם לוקים בכשל של equivocation כשהם מבקשים לעשות אקסטרפולציה לממצאים אלה.
כך, מובאות בספר דוגמות רבות שבהן קשרים מיניים חד-פעמיים מכונים "נישואין", וכן מחקרים המתבססים על דוגמאות אלו בטענתם כי נישואין מונוגמיים הם מאפיין אוניברסלי של המין האנושי.
בשל כשלים אלה, הכותבים מאמינים שהמודל הסטנדרטי מניח באופן שגוי שהמין האנושי התאפיין במיניות מונוגמית במצב הטבעי.
בנוסף לכל אלה, הכותבים מביאים ממצאים אנטומיים שונים, וכן סקירה פרימיטולוגית של קופי האדם הנוספים וניתוח התנהגותי-אבולוציוני שלהם.
לצד הניתוח ההתנהגותי אבולוציוני, טוענים הכותבים לכשל נוסף הרווח בספרות המחקרית.
לשיטתם, כאשר חוקרים מפרשים התנהגויות האופייניות לבעלי חיים במצב הטבע, ובתוכם קופים הקרובים לנו, החוקרים לוקים בכשל שיטתי של הימנעות מייחוס תכונות כגון חמלה ודאגה לבעלי חיים, אף כשזה הפירוש המתאים יותר.
בסקירת הממצאים ההתנהגותיים הכותבים מקדישים חלק נכבד להצבעה על כשלים במונוגמיה כיום, שאינם נמצאים בהלימה עם התזה שמונוגמיה היא המצב הטבעי של המין האנושי.
עוד מראים הכותבים כי אישושים לכאורה לנכונותו של המודל הסטנדרטי אינם עומדים במצבים חברתיים ייחודיים, תוך הפנייה למחקרים שנעשו על תהליכי חברות בקבוצות בענפי ספורט מסוימים.
ממצאים אלה הראו כי הפרטים בהם מפסיקים לחשוב על עצמם כאינידיבידואלים, שמים את טובת הקבוצה לפני טובתם האישית ואף יוצרים זיהוי ביניהן, ורואים בהצלחת חבריהם לקבוצה כהצלחה שלהם, אף כשמדובר במה שנתפס אצלם כהצלחה מינית.
בהדגמת התנהגויות בחברות ציידים-לקטים בנות ימינו, מצביעים הכותבים על קיומה השיטתי של האמנה במה שמכונה "partible paternity" (אנ') (אבהות מחולקת).
לפי האמנה זו, האופיינית לשבטי ציידים-לקטים נעדרי קשר ביניהם, התכונות הביולוגיות של הוולד אינן תוצר של אב אחד, אלא של מטען תורשתי משולב של כל מי שהיו שותפים ביצירתו.
ככל שהאמנה זו אוניברסלית למין האנושי, הרי שהיא מקעקעת את המודל הסטנדרטי, המתבסס על ההנחה שהפרטים מבקשים למקסם את סיכוייהם להעביר את מטענם הגנטי האינדיבידואלי מתוך מודעות לפריכותה של האבהות המחולקת מבחינה ביולוגית.
כך למשל, על-פי המודל הסטנדרטי, הגבר רגיש לסממנים של חוסר נאמנות מינית של האישה, שכן הדבר עלול למנוע את העברת המטען הגנטי שלו.
ואולם, אם הגבר מאמין שאבהות מחולקת, הרי שממילא אין סכנה כזו בנמצא; אדרבא: מגוון התכונות הטובות משפר את סיכויי צאצאיו לשרוד.
עוד מראים הכותבים כי בחברות אלה, כל גילוי של אינדיבידואליזם אנטי-חברתי מוקע, ומדווחים על נטייה של הפרטים לראות עצמם כחלק מהקהילה.
לעניין הממצאים האנטומיים, הכותבים מראים, למשל, כי אשכיו של הזכר האנושי נמצאים מחוץ לגופו, מה שהופך אותו לפגיע יותר, אך מאפשר לו לקיים יחסי מין מספר פעמים ברציפות.
עוד מסבירים הכותבים כי איבר המין הגברי במין האנושי גדול במיוחד ביחס לקופי אדם דומים, מה שמתאים פחות למין המתאפיין במערכות יחסים מונוגמיות.
איבר מין מוגדל אף מתיישב עם הטענה שיחסי המין לא היו מונוגמיים בשל ההיגיון של ברירה טבעית, שכן הפרטים בעלי איבר המין הגדול יותר היו בעלי הסיכוי הטוב ביותר לעבר את האישה.
בנוסף לטענה זו, מוסיפים הכותבים סקירה השוואתית אמפירית של מספר קופי אדם, ומציגים מגמה שככל שמין הקוף מתאפיין במיניות מונוגמית יותר, כך איבר מינו קטן יותר, שכן אין הוא נדרש להתחרות בזכרים אחרים להעברת מטענו הגנטי.
בסקירתם ההשוואתית, מראים הכותבים מגמה דומה גם ביחס לביוץ הסמוי (מצב שבו לא ניתן לדעת מתי הנקבה מבייצת ולכן פורייה) המאפיין את המין האנושי, וכן ליכולתם של פרטים אנושיים לקיים יחסי מין לכל אורך המחזור החודשי של האישה וכן במהלך חודשי ההיריון, בניגוד לאופייני במינים שמיניותם מונוגמית.
בהשוואתם לקופי אדם אחרים, מראים הכותבים כי ככל שמין קוף האדם חברותי יותר, מפותח יותר שכלית וקרוב לאדם גנטית, כך נטייתו למערכת יחסים מונוגמית קטנה.
עוד מביאים הכותבים אבחנות בין התנהגויות שונות של שימפנזים באזורים מסוימים, ושופכים אור על מין קוף-אדם המכונה "בונובו, אף שהוא נפרד מהשימפנזים, וקרוב אלינו גנטית יותר מהם.
הכותבים מבססים טענה כי בעוד שהשימפנזים מתאפיינים בכוחנות, באגרסיביות ובפתרון סכסוכים בכוח, קופי הבונובו משתמשים במין ככלי לשמירה על לכידות קבוצתית ופותרים את סכסוכיהם באמצעים חברתיים ומיניים.
עוד טוענים הכותבים כי בעוד שנכתב רבות על מחקר השימפנזים ומסקנות העולות ממנו על חקר טבע האדם, הרי שקופי הבונובו נדחקו לקרן זווית, משל היו בלתי רלוונטיים.
זאת, חרף שלל תכונות המשותפות לקופי הבונובו ולהומו ספיינס אך אינן משותפות לשימפנזים, ההופכות את הבונובו לטענתם לדוגמה לא פחות טובה להשוואה.
הכותבים אף מפנים למגוון ההתנהגויות המאפיינות שימפנזים בסביבות חיים שונות, ולנטיית המחקר להתעלם ממגוון זה.
הכותבים טוענים שבחירת בן הזוג בתקופה שקדמה למהפכה החקלאית לא הייתה מושא לתחרות ולא עברה קומודיפיקציה.
עוד טוענים הכותבים כי לעניין הברירה הטבעית, תחרות ביכולת ההזרעה הפכה מרכזית יותר מאשר ברירה מינית.
הכותבים מסיקים על בסיס אלה שהמודל הסטנדרטי, וכן האמנות פופולריות לגבי טבעו של המין האנושי בכלל, שגויות.
תמצית/הפשטה: על-פי המודל הסטנדרטי, באופן אוניברסלי, בכל חברה אנושית, ולכל אורך התקופות, גברים סחרו באמצעים, מזון, מקלט, הגנה וכו', בתמורה לנאמנות מינית של נשים.
המודל הסטנדרטי למיניות המין האנושי המוצג בספר מתיימר להקיף את המקובל בספרות המקצועית שכותבי הספר מבקשים לבקר.
לשיטתם, המודל הסטנדרטי עובד באופן הבא:
זכר ונקבה בוחנים את הערך הזוויגי (mate value) של הפרטנר שלהם בהתבסס על יכולותיהם וצורכיהם.
כך, הזכר מחפש סימנים לכך שהנקבה צעירה, פורייה ובריאה, נעדרת ניסיון מיני קודם, וכן בעלת סיכוי גבוה לנאמנות מינית בעתיד.
במילים אחרות, הערכתו מתמקדת בחיפוש אחר בת זוג בריאה ופורייה עם פוטנציאל להביא הרבה ילדים שיישאו את מטענו הגנטי, מבלי שתביא ילדים שאינם שלו שאותם יצטרך לכלכל.
הנקבה, לעומתו, תחפש סימנים לעושר (או לפחות אינדיקציות לעושר עתידי), מעמד חברתי, בריאות פיזית, וסבירות שהזכר יישאר בסביבתה וידאג לילדיהם.
בן הזוג שלה חייב לרצות ולהיות מסוגל לספק את צרכיה החומריים (במיוחד במהלך ההיריון וההנקה) ואת צורכיהם של ילדיהם (מה שמכונה גם "Male Parental Investment", או MPI, דהיינו, השקעה-הורית-זכרית (אנ')).
הזכר והנקבה בוחנים איש את רעותו, מזדווגים ויוצרים יחידה זוויגית מונוגמית.
הזכר לעומתה יהיה רגיש לסימנים של חוסר נאמנות מינית (שתסכן את הוודאות האבהית שלו ביחס לילדיו), תוך ניצול הזדמנויות מיניות קצרות טווח עם כמה שיותר נשים אחרות (שכן זרעו מיוצר בקלות ובשפע).
בהתנהגות אנושית, כותבי הספר טוענים שהם "לא רואים [התנהגות מינית המאפיינת את המין האנושי נכון להיום] כיסודות של הטבע האנושי, אלא כהתאמות לתנאים חברתיים – שרובם הגדול נוסד עם המהפכה החקלאית לפני לא יותר מעשרת אלפים שנה".
טענות ביחס לטבע האנושי מעבר לתחום המיני
הכותבים נוקטים בעמדה רחבה שמשתרעת מעבר להתנהגות המינית של המין האנושי.
לשיטתם, אנשים באופן כללי הרבה יותר שוויוניים ובלתי-אנוכיים משנהוג לחשוב.
עוד מסבירים הכותבים כי לשיטתם אנשים נוטים להשתמש בכוח "כשיש על מה להילחם, אך במהלך רוב ההיסטוריה לא היה (על מה להילחם)".
במהלך הספר הכותבים מצביעים על היעדר הבחנה בספרות בין נטייה לאלימות פנים-אנושית לבין צייד, על משוא פנים בפירוש תכונות של חיות אחרות כחמלה ועל נרטיב שולט שמונע הסתכלות נכוחה על המציאות.
עוד מסבירים הכותבים כי הספרות מדגישה יתר על המידה קריקטורה של התנהגות שימפנזים, בעודה מתעלמת מהתנהגות קופי הבונובו וכן מהעושר של התנהגויות הרווחות בקרב קהילות שימפנזים שונות.
הכותבים מסבירים במהלך הספר שהנטייה לשותפות אינה מבוססת על אצילות המין האנושי, אלא היא התפתחה משום שזו הייתה הדרך הטובה ביותר לחלק סיכונים בחברה טרום-חקלאית, ומי שהראה התנהגות לא שיתופית הוקע באופן אלים.
הכותבים נמנעים מנקיטת עמדה בדיון המוסרי בשאלה האם מונוגמיה היא מצב רצוי בחברה מודרנית, אך מסבירים שלדעתם מוטב שאנשים יהיו מודעים להיסטוריה ההתנהגותית של המין האנושי, כדי שבחירתם תהיה מיודעת יותר, וכן על-מנת למנוע תחושות קשות ביחס לדברים שהם בסך הכל נטיות טבעיות.
כשישה שבועות לאחר פרסומו, Sex at Dawn נכנס לרשימת רבי המכר של הניו יורק טיימס, ונשאר שם במשך כשלושה שבועות.
חרף קיומה של ביקורת אקדמית משמעותית על המחקר, הסקת המסקנות וטענות הספר, הספר זכה לשבחים ממבקרים חוץ-אקדמאים רבים בתקשורת, וכן להתייחסויות חיוביות רבות ממבקרים אקדמיים.
Kate Daily מה-Newsweek שיבחה אף היא את הספר, וכתבה כי:
Peter Sagal, מגיש רדיו ב-NPR (National Public Radio) בחר בספר בתור הספר הטוב ביותר לשנת 2010.
הבלוגר לענייני מדע Kevin Bonham הגיב באופן חיובי בספר.
הוא כינה את הטיעון של הכותבים לפיו "חברות קדם-חקלאיות נהגו יחסי מין מגוונים בין מספר רב של פרטים" כ"משכנעת" ומבוססת כדבעי.
ברם, Bonham הזהיר את קוראיו שהוא לא יכול להיות בטוח שהכותבים אינם לוקים בכשל מסוג קטיף דובדבנים בבחירתם דוגמאות שמצדדות במסקנות שלהם.
הכותב (Christopher Ryan) טען מנגד כי הביקורת תוקפות דחליל, שכן הדוגמאות שהובאו נועדו להפריך את המודל הסטנדרטי, המחויב לאוניברסליות.
אף שעיקר הביקורת בתקשורת הייתה חיובית, היו גם עיתונאים שביקרו את הספר.
הכותב טען מנגד כי הביקורת שמחקרו לוקה בקטיף דובדבנים היא טיעון איש קש, שכן הדוגמאות שהובאו נועדו להפריך את המודל הסטנדרטי, המחויב לאוניברסליות.
בניגוד לקבלתו בתקשורת הפופולרית, הקהילה המדעית ברובה דחתה את הספר.
כריסטופר ראין ניסה במקור להוציא את הספר לאור בOxford University Press, אך זה לא עלה בידו לאחר שהספר כשל בשלב ביקורת העמיתים.
כותב הספר הסביר כי התגובה הראשונה בביקורת העמיתים הייתה חיובית מאוד, אך השנייה הייתה דחייה מוחלטת.
עם זאת, הכותב טען כי הביקורת לא הייתה הוגנת, ולצורך כך הצביע על הטענה שעלתה בביקורת כי אין אף קוף-אדם שהמיניות שלו מתאפיינת בפוליגמיה, בניגוד לעובדה שקופי הגורילה מתאפיינים ככאלה.
מלומדים רבים היו ביקורתיים כלפי המתודולוגיה של הספר ומסקנותיו.
כותבים בעלי מומחיות בתחומים הקשורים לספר (אנתרופולוגיה, פרימטולוגיה, פסיכולוגיה אבולוציונית, סקסולוגיה וביולוגיה) הגיבו לספר בבלוגים אישיים, בתקשורת הפופולרית וכן בכתבי עת אקדמאיים.
מנגד, טען הכותב כי חלק מהביקורות היו לא ענייניות.
כך, האנתרופולוגית הלן פישר, שבספר נמתחת ביקורת על כתיבתה, השיבה לו בהתכתבות ביניהם כי "my ideas are my babies" וכי עליה להגן עליהם בלא קשר לממצאים.
הביקורות הפרימטולוגיות המרכזיות כלפי הספר היו שקופי הבונובו שונים מבני אדם בכך שאינם אלימים, ושחברות ציידים-לקטים אכן נהגו להילחם ביניהן.
בתוך כך, מוזכר כי מעולם לא נצפה בונובו הורג בונובו אחר או מבצע אונס.
מנגד, טענו הכותבים כי עצם העובדה שהבונובו שונים לא אומר שלא ניתן להשתמש בהם כדוגמה, ושהטענה בספר לא הייתה שהבונובו הוא המודל האולטימטיבי, אלא שהוא רלוונטי בדיוק כפי שחקר התנהגות שימפנזים רלוונטי, כפי שמקובל בספרות.
בתוך כך, הוזכרו תכונות רבות שמשותפות לקופי הבונובו ולבני אדם, אך לא לשימפנזים.
לגבי הטענות לגבי הציידים-לקטים, טענו הכותבים כי העובדה שראוי להתייחס לנהגים המיניים של חברות ציידים-לקטים, לא משליכה לגבי הפרופוזיציות האנושיות ביחס לאלימות והדרך שבה יש לחקור אותן.
בתוך כך, טענו הכותבים כי לאנשים קושי טבעי עם אלימות, וכן כי במצבים שונים לאנשים תהיה נטייה לאלימות ובמצבים אחרים לא.
עוד טענו הכותבים כי הנטייה לאלימות אכן הייתה מופחתת בתקופה זו, חרף הממצאים על אלימות של ציידים-לקטים.
טענה נוספת הייתה כי הכותבים התייחסו לחברה מסוימת כמייצגת ציידים-לקטים ביחס להתנהגותם המינית, אך לא ביחס לנטייה לאלימות/מלחמות.
הכותב הגיב כי המתח מדומה, שכן התנאים שמביאים לאלימות שונים מהתנאים שמביאים להתנהגות מינית שונה.
הספר קיבל בשנת 2011 את פרס Ira and Harriet Reiss Theory Award מהקהילה למחקר מדעי של המיניות.
בנוסף, הספר הוכרז כספר השנה על-ידי ה-Sex Therapy and Research.
אף בקרב האקדמאים, היו כאלה שדיברו בשבחו של הספר.
חוקרים נוספים שיבחו את היצירתיות וחיבור המקורות השונים במחקר, סגנון הכתיבה הקולח וכן ביקרו את הטענה שמסקנות החוקרים אינן מבוססות כדבעי.
בין המלומדים החשובים שפיארו את הספר ומסקנותיו ניתן למנות את Sarah Hrdy, Dan Savage, ו-Frans deWaal.
"Sex Talk" הוא סינגל שהוקלט על ידי הראפרית האמריקאית מייגן די סטליון, מתוך המיקסטייפ הראשון שלה, Fever.
הוא יצא לאור ב-22 במרץ 2019, בהוצאת חברות התקליטים 1501 סירטיפייד ו-300 אנטרטיינמנט, כסינגל המוביל מתוך המיקסטייפ.
השיר הגיע למקום ה-15 במצעד ה-.
במקור, יצא השיר "Cash Shit", שזכה להצלחה רבה, הפך ללהיט בעיקר בארצות הברית והסתמן להיות הסינגל הראשון מתוך המיקסטייפ, אך לבסוף יצא השיר הזה כסינגל הראשון מתוכו.
קליפ המילים של השיר הועלה ליוטיוב ב-22 במרץ 2019, ביום צאתו כסינגל.
קליפ המילים זכה להצלחה כאשר צבר למעלה מ-12 מיליון צפיות.